Lian startet i 1987 sin karriere i Forsvaret. Han har tjenestegjort i en rekke avdelinger, blant annet Artilleribataljonen, 2. bataljon og Telemark bataljon. I perioden 2000-2014 arbeidet han som spesialist på eksplosivrydding i Forsvarets spesialkommando/Hærens jegerkommando (FSK/HJK). Han har hatt tjeneste i Afghanistan i fem perioder, først i 2002 og deretter i 2007, 2008, 2009 og 2012. Flere av periodene gikk over 2 eller flere kontingenter. Han har også tjenestegjort i Libanon, Kosovo og Irak, samt bidratt med operativ støtte i Bosnia og FYROM.